b'\n_START_ARTICLE_\nReinfeld (Holsten)\n_START_SECTION_\nGeografi\n_START_PARAGRAPH_\nReinfeld ligger i Metropolregion Hamburg mellem Bad Oldesloe og L\xc3\xbcbeck. Den er en statsanerkendt turistby (Erholungsort) kerndt som  Karpfenstadt._NEWLINE_Reinfeld ligger ved b\xc3\xa6kken Heilsau, som i byen er opstemmet til den ca. 39,5 hektar store s\xc3\xb8  Herrenteich.\n_START_SECTION_\nTrafik\n_START_PARAGRAPH_\nKommunen krydses i den sydlige ende af motorvejen A1. Bundesstra\xc3\x9fe 75\xc2\xa0 g\xc3\xa5r gennem byen, og der er veje til Bad Segeberg, Ratzeburg og Ahrensb\xc3\xb6k.  Byen har station p\xc3\xa5 jernbanelinjen L\xc3\xbcbeck\xe2\x80\x93Hamborg.\n_START_SECTION_\nHistorie\n_START_PARAGRAPH_\nReinfelds oprindelse g\xc3\xa5r tilbage til \xc3\xa5r 1186, da grev Adolf III af Schauenburg gav tilladelse til, at cisterciensermunke fra Loccum kloster bosatte sig her og grundlagde klosteret Reynevelde._NEWLINE_Munkene lagde adskillige damme, som de brugte til karpeavl. Men de dav\xc3\xa6rende op til 60 karpedamme ikke var tilstr\xc3\xa6kkelige til at im\xc3\xb8dekomme eftersp\xc3\xb8rgslen efter fisk i klosteret, s\xc3\xa5 dette m\xc3\xa5tte oveni k\xc3\xb8be store m\xc3\xa6ngder fisk fra L\xc3\xbcbeck, fordi det ikke var tilladt for cistercienserne at spise k\xc3\xb8d. Klosteret som takket v\xc3\xa6re fremsynethed hos dens abbeder hurtigt blev et af de rigeste og mest respekterede i Nordtyskland med omfattende jordbesiddelser i de baltiske lande og i L\xc3\xbcneburg saltomr\xc3\xa5der. Dette \xc3\xa6ndrede sig p\xc3\xa5 grund af sekularisering under reformationen. I 1581 blev klosteret overdraget til hertug Hans den Yngre (Johann af Pl\xc3\xb6n)._NEWLINE_Efter, at klostret var blevet nedlagt i det 16. \xc3\xa5rhundrede, blev en fyrsteborg bygget p\xc3\xa5 samme sted i perioden fra 1599 til 1604. Ved byggeriet anvendte hertugen resterne af klosterkomplekset som byggemateriale. _NEWLINE_Efter hertugens d\xc3\xb8d i 1622 tilh\xc3\xb8rte Reinfeld det lille hertugd\xc3\xb8mme Slesvig-Holsten-S\xc3\xb8nderborg-Pl\xc3\xb6n, som eksisterede i perioden 1676 til 1729 og ogs\xc3\xa5 omfattede Nordals og dele af \xc3\x86r\xc3\xb8 (Nordborg-Pl\xc3\xb6n). Den smukke klosterkirke blev fuldst\xc3\xa6ndig \xc3\xb8delagt ved en d\xc3\xa6mningsbrud i 1635. P\xc3\xa5 dets gamle plads blev i 1636 bygget en meget mindre kirke p\xc3\xa5 Eichberg, som l\xc3\xa5 beskyttet mod oversv\xc3\xb8mmelser. Da hertugernes Pl\xc3\xb6n-linje d\xc3\xb8de i 1761, faldt hertugd\xc3\xb8mmet til kong Frederik V af Danmark._NEWLINE_Reinfeld Slot blev nedrevet i 1775, og stenene herfra blev brugt til opf\xc3\xb8relse af en administrativ bygning, der blev brugt som skovbrugskontor. I \xc3\xa5rene 1762-1867 var Reinfeld under dansk styre. Den gamle skole fra 1839, der blev bygget p\xc3\xa5 det tidligere slots plads, stammer fra denne periode._NEWLINE_Reinfeld havde, i 1835 - 720 indbyggere, i 1840 - 779 indbyggere, i 1845 - 870 indbyggere, i 1855 - 925 indbyggere og i 1860 - 972 indbyggere.'